
PËR PËRBËRJEN, FUNKSIONIMIN DHE DETYRAT E BORDIT TË GJEOINFORMACIONIT

Në mbështetje të nenit 100 të Kushtetutës, të nenit 9 të ligjit nr.8907, datë 6.6.2002 “Për funksionimin e Institutit Gjeografik Ushtarak të Shqipërisë” dhe të nenit 18 të ligjit nr.8480, datë 27.5.1999 “Për funksionimin e organeve kolegjiale të administratës shtetërore dhe enteve publike”, me propozimin e Ministrit të Mbrojtjes, Këshilli i Ministrave

V E N D O S I:

1. Bordi i Gjeoinformacionit, pranë Institutit Gjeografik Ushtarak të Shqipërisë (IGJUSH), të kryesohet nga Drejtori i IGJUSH-it dhe në përbërje të ketë:
- një përfaqësues nga Ministria e Ekonomisëanëtar
- një përfaqësues nga Ministria e Transportit dhe e Telekomunikacionitanëtar
- një përfaqësues nga Ministria e Rregullimit të Territorit dhe e Turizmitanëtar
- një përfaqësues nga Ministria e Bujqësisë dhe e Ushqimitanëtar
- një përfaqësues nga Ministria e Mjedisitanëtar
- një përfaqësues nga Akademia e Shkencaveanëtar
- një përfaqësues nga Universiteti Politeknik i Tiranësanëtar
- dy përfaqësues nga agjencitë hartografike privateanëtarë.
Në mbledhjet e bordit ftohen të marrin pjesë edhe specialistë të fushës, sipas çështjeve që trajtohen.
2. Bordi funksionon si organ kolegjial, në mbështetje të ligjit nr.8480, datë 27.5.1999 dhe e zhvillon veprimtarinë në mbështetje të ligjit nr.8907, datë 6.6.2002 dhe të akteve ligjore e nënligjore në fuqi.
3. Bordi i Gjeoinformacionit mblidhet si rregull një herë në 2 (dy) muaj, sipas njoftimit të bërë nga kryetari i bordit. Njoftimi përmban rendin e ditës dhe materialet që do të diskutohen në mbledhje. Ai u dërgohet anëtarëve të bordit, të paktën 1 (një) javë përpara datës së caktuar për mbledhje.
4. Bordi i zhvillon mbledhjet kur janë të pranishëm shumica e thjeshtë e anëtarëve. Për  shkaqe objektive, mbledhjet e bordit mund të shtyhen, por jo më vonë se 15 ditë nga data e caktuar.
5. Bordi i Gjeoinformacionit ka këto detyra:
a) Të hartojë politikat kombëtare e të bashkërendojë punën e institucioneve dhe të agjencive shtetërore dhe private, vendase ose të huaja, kërkimore ose të industrisë, që në veprimtarinë e tyre prodhojnë ose përdorin gjeoinformacionin, si dhe të ndërmarrë nisma ligjore për menaxhimin e tij në shkallë kombëtare dhe për ndërtimin e përmirësimin e infrastrukturës së tij.
b) Të mbështesë dhe të bashkërendojë punën për aksesin e shkëmbimit të gjeoinformacionit sipas marrëveshjeve ndërmjet institucioneve dhe agjencive shtetërore e private, vendase ose të huaja pët ta bërë atë të njohur lehtësisht të përdorshëm dhe më pak të kushtueshëm.
c) Të studiojë, të bashkërendojë dhe të ideojë përcaktimet e standardeve të specifikimeve dhe simbologjisë të GIS-it (Sistemet e Informacioneve Gjeografike), në fushat e gjeodezisë, hartografisë, fotogrametrisë, gjeologjisë, të mbulimit të tokës, si dhe të përcaktojë kriteret bashkëkohore dhe standardet profesionale të përgatitjes dhe arsimimit të personelit të mesëm e të lartë, në fushat e  shkencave përkatëse të gjeoinformacionit.
ç) Të mbështesë dhe të ideojë grumbullimin dhe përgjithësimin e përvojave të përparuara të institucioneve e të agjencive shtetërore dhe private, vendase ose të huaja, duke rekomanduar bashkëpunimin dhe shkëmbimin e gjeoinformacionit të saktë dhe cilësor, me përfitim të ndërsjellë.
d) Të studiojë, të nxisë, të rekomandojë dhe të njoftojë për arritjet më të përparuara në teknologji, të përshtatshme për standardet e përpunimit e të transmetimit të gjeoinformacionit dhe të përpunimit të pamjeve satelitore (Remote-Sensing) etj.
dh) Të krijojë hapësirat e nevojshme për ngritjen e një qendre të gjeoinformacionit për studimin, vlerësimin, grumbullimin  e bazës së të dhënave (database), për njohjen e përmasave hapësinore të ujërave, pyjeve, klimës, tokës, biodiversitetit, sistemit rrugor dhe hekurudhor, të energjetikës, ndotjes, për vlerësime e zbatime, që do të shërbejnë për përmirësimin e infrastrukturës së mjedisit shqiptar, për krijimin e një GIS-i kombëtar dhe për të rritur interesin në administrimin dhe marketimin e gjeoinformacionit, sipas nevojave.
e) Të zbatojë, të monitorojë dhe të vlerësojë të dhënat cilësore, burimore për të harmonizuar kërkesat, për të plotësuar nevojat për përdorim të veçantë, si dhe për të shmangur mangësitë e të dhënave në degë, zona e komunitete të ndryshme.
ë) Të organizojë dhe të nxisë hartimin e politikave plotësuese të standardeve të përbashkëta të mekanizmave, për zhvillimin dhe përdorimin e të dhënave gjeografike dixhitale, si dhe të teknologjive të tyre, për të mbështetur vendimmarrjet e qeverisjes qendrore dhe vendore, për çështjet me rëndësi.
f) Të bashkërendojë dhe të mbështesë projektet e rëndësishme kombëtare të gjeoinformacionit nëpërmjet kontributeve të brendshme dhe të kërkojë burime financiare nga donatorë të huaj.
g) Të bashkërendojë dhe të bashkëpunojë me universitetet e vendit dhe ato të huaja për përgatitjen e specialistëve të lartë në fushën e gjeoinformacionit.
gj) Të mbajë lidhje të vazhdueshme me organizmat simotra të Komunitetit Europian dhe të Kombeve të Bashkuara, të cilat bashkërendojnë infrastrukturën e gjeoinformacionit, si dhe të krijojë mundësi përfshirjeje në projekte europiane e botërore.
h) Të kontribuojë në përmirësimin e kërkesave ligjore dhe teknike për licencimin e personave fizikë e juridikë, si dhe të japë mendime për licencimin në fushat e gjeoinformacionit, të gjeodezisë, hartografisë, gjeografisë dhe monitorimit e mjedisit.
i) Të bashkërendojë dhe të përcaktojë qartë nismat dhe politikat ligjore për aksesin e përdorimit të gjeoinformacionit, për të drejtën e autorit në fushën e prodhimit të tij, për politikën e çmimeve, për të drejtën e prodhimeve të klasifikuara, për caktimin e përgjegjësisë në rastin e dhënies së informacionit të gabuar.
j) Të ndikojë në ngritjen e nivelit të kulturës së përgjithshme dhe në sensibilizimin e opinionit publik shqiptar për rëndësinë e gjeoinformacionit dhe të infrastrukturës së tij.
k) Të mbështesë në të ardhmen, nismat për krijimin e shoqatave të përdoruesve të gjeoinformacionit në Shqipëri.
l) T’u sugjerojë dhe t’u rekomandojë drejtuesve të institucioneve shtetërore krijimin e grupeve të përbashkëta të punës, për nevoja studimi dhe vlerësimi të problemeve teknike e shkencore të gjeoinformacionit.
ll) Të njoftojë drejtuesit e institucioneve, si rregull në çdo 4 (katër) muaj, për problemet që janë trajtuar në mbledhjet e tij.
6. Për realizimin e veprimtarisë së Bordit, funksionon sekretaria teknike, e cila përbëhet nga kryesekretari, që emërohet me vendim të Bordit dhe merr pjesë në mbledhjet e tij, pa të drejtë vote, si dhe nga dy punonjës. Ata zgjidhen nga personeli i IGJUSH-it, brenda numrit limit të punonjësve të tij. Bordi, me vendim përcakton detyrat e sekretarisë.
7. Përgjegjësitë, detyrat e kryetarit të Bordit, të anëtarëve, kryesekretarit dhe sekretarisë, përcaktohen në rregulloren e punës së Bordit, e cila miratohet me shumicën e votave të anëtarëve të bordit në mbledhjen e parë të tij.
8. Shpërblimi për pjesëmarrje në mbledhjet e Bordit për çdo anëtar të jetë 3 000 (tre mijë) lekë. Efektet financiare të përballohen nga buxhetet e çdo viti, të miratuara për ministritë dhe institucionet e përfaqësuara në Bord.
9. Ngarkohen ministritë dhe institucionet e përmendura në pikën 1 për zbatimin e këtij vendimi.
Ky vendim hyn në fuqi pas botimit në Fletoren Zyrtare.

